आज 10 राज्यों में उपचुनाव में वोट डाले गए, लेकिन कई जगहों से EVM में गड़बड़ी की शिकायत आई, जिसमें कैराना और नूरपुर हैं. यूपी की ये दोनों सीटें विपक्षी एकता का टेस्टिंग ग्राउंड मानी जा रही हैं. इसलिए सबसे ज़्यादा निगाहें इसी उपचुनाव पर रहीं. कैराना में बीजेपी की मृगांका सिंह के खिलाफ राष्ट्रीय लोकदल की उम्मीदवार तबस्सुम हसन हैं, जिनको सभी विपक्षी पार्टियों का समर्थन है. उनकी शिकायत है कि 175 बूथों पर EVM औप VVPAT में गड़बड़ी थी. उम्मीदवार तबस्सुम हसन का कहना है कि मुस्लिम और दलित इलाकों में खराब मशीनों को बदला नहीं गया. बजेपी को लगता है कि वो ऐसे चुनाव जीत लेगी. EVM गड़बड़ी पर कई लोग सवाल उठा रहे हैं. लेकिन चुनाव आयोग का कहना है कि EVM की गड़बड़ी की वजह गर्मी है.